Május 12.

Névnapok: Pongrác + Achilles, Achillesz, Adon, Adonisz, Ahillész, Böngér, Dalma, Domicella, Domitilla, Gemma, Germán, Gyöngy, Gyöngyvirág, Ivána, Ivica, Johanna, Kora, Korália, Korall, Násfa, Nerella, Nerina, Pongor, Viktor

Események 
 919 – I. (Madarász) Henriket német királlyá választják.
 1635 – Pázmány Péter esztergomi érsek megalapítja a Nagyszombati Egyetemet.* 
 1664 – Bemutatják Molière Tartuffe (Tartuffe, ou l’Imposteur) című ötfelvonásos vígjátékát.
 1703 – Zászlót bont a kuruc felkelés. II. Rákóczi Ferenc és Bercsényi Miklós május 12-iki keltezéssel kiadja Breznai kiáltványát és elkezdődik a Rákóczi-szabadságharc.
 1743 – Prágában cseh királlyá koronázzák Mária Teréziát.
 1832 – Milánóban bemutatták Gaetano Donizetti Szerelmi bájital című kétfelvonásos vígoperáját.
 1863 – II. Radama madagaszkári király meggyilkolása után főfeleségét, Rabodozanakandriana királynét kiáltják ki Madagaszkár királynőjévé I. Rasoherina néven (uralkodik haláláig, 1868-ig).
 1881 – Tunézia francia protektorátus lett.
 1907 – Budapesten felavatják a Zeneakadémia új épületét.
 1926 – Roald Amundsen norvég sarkutazó Norge nevű merev vázas léghajóján átrepül az Északi-sark fölött, Umberto Nobile olasz hadmérnök kíséretében. (Az első átrepülést május 9-én amerikai pilóták maguknak tulajdonítják).
 1926 – Józef Klemens Piłsudski lengyel marsallnak a hadsereg élén végrehajtott államcsínye véget vet a Lengyel Köztársaság belpolitikai zavarainak.
 1944 – Adolf Hitler az ausztriai Klessheimben Jozef Tisóval és Vojtech Tukával tárgyal. A Führer Szlovákiától katonai erőfeszítéseinek fokozását, ütőképes véderő bevetését követeli.
 1949 – Véget ér a berlini blokád.
 1964 – A Minisztertanács határozatot hoz az MRTV szétválasztásáról, az önálló Magyar Rádió és a Magyar Televízió létrehozásáról.
 1965 – NSZK diplomáciai kapcsolatot létesít Izraellel.
 2004 – Az (angol) Wikipédia nyeri el a Webby Awards „Legjobb internetes közösség” díját.
 2007 – A San José-i orosz nagykövetség épületének konzulátusán 9 embert ejt túszul egy fegyveres, akit 4 órával később a helyi rendőrség őrizetbe vesz.
 2007 – Afganisztánban elesik Mullah Dadullah tálib parancsnok, a kormánycsapatokkal és a nyugati szövetségesek erőivel vívott összecsapásban.

Sportesemények 
Formula–1
 1968 –  spanyol nagydíj, Jarama - Győztes: Graham Hill  (Lotus Ford)
 1974 –  belga nagydíj, Nivelles - Győztes: Emerson Fittipaldi  (McLaren Ford)
 1991 –  monacói nagydíj, Monte Carlo - Győztes: Ayrton Senna  (McLaren Honda)
 2002 –  osztrák nagydíj, A1-Ring - Győztes: Michael Schumacher  (Ferrari)
 2013 –  spanyol nagydíj, Barcelona - Győztes: Fernando Alonso  (Ferrari)
 2019 –  spanyol nagydíj, Barcelona - Győztes: Lewis Hamilton  (Mercedes)

Születések 
 1330 – I. Vilmos bajor herceg († 1389)
 1590 – II. Cosimo de’ Medici toszkánai nagyherceg († 1621)
 1687 – Johann Heinrich Schulze német polihisztor († 1744)
 1733 – Sajnovics János, a finnugor nyelvrokonság korai kutatója († 1785)
 1803 – Justus von Liebig német kémikus († 1873)
 1820 – Florence Nightingale, a betegápoló-képzés kiemelkedő alakja, a matematikai statisztika kutatója († 1910)
 1872 – Telcs Ede magyar szobrászművész († 1948)
 1889 – Ember Sándor magyar ügyvéd, sportrepülő, országgyűlési képviselő († 1983)
 1904 – Julesz Miklós orvos, belgyógyász, endokrinológus, az MTA tagja († 1972)
 1906 – Milloss Aurél magyar táncművész, koreográfus († 1988)
 1907 – Katharine Hepburn négyszeres Oscar-díjas amerikai filmszínésznő († 2003)
 1907 – Leslie Charteris (született Leslie Charles Bowyer-Yin) kínai–angol író, forgatókönyvíró, a Simon Templar-történetek szerzője († 1993)
 1908 – Káldor Miklós, Angliában dolgozó magyar közgazdász. A cambridge-i iskola egyik legkiválóbb képviselője; a keynesiánusok közé sorolják. († 1986)
 1910 – Dorothy Hodgkin Nobel-díjas kémikus († 1994)
 1915 – Roger Schütz-Marsauche (Roger testvér) svájci francia teológus, a taizéi közösség alapítója († 2005)
 1918 – Julius Rosenberg amerikai kommunista mérnök († 1953)
 1922 – Roy Salvadori (Francesco Salvadori) brit autóversenyző († 2012)
 1927 – Littomeritzky Mária olimpiai bajnok magyar úszó († 2017)
 1928 – Burt Bacharach Oscar-díjas amerikai zeneszerző, zongorista, producer († 2023)
 1929 – Heller Ágnes Széchenyi-díjas magyar filozófus, esztéta, egyetemi tanár, a MTA rendes tagja († 2019)
 1930 – Jesús Franco spanyol filmrendező († 2013)
 1934 – Kiss István Ybl Miklós-díjas magyar építész, atléta, tízpróbázó († 2011)
 1944 – Babos Ágnes magyar kézilabdázó († 2020)
 1946 – Ulbrich András, a Magyar Rádió bemondója, televíziós bemondó, műsorvezető († 2010)
 1948 – Doris Soffel német opera-énekesnő, mezzoszoprán
 1948 – Kása Zoltán erdélyi informatikus, egyetemi tanár 
 1950 – Gabriel Byrne ír színész
 1950 – Bruce Boxleitner amerikai színész
 1951 – Maday Emőke magyar színésznő 
 1953 – Solténszky Tibor magyar dramaturg, rendező, színpadi szerző, színészpedagógus, rádióbemondó († 2016)
 1955 – Auth Magda magyar rádióbemondó, műsorvezető, előadóművész, tanár
 1957 – Kassai Károly magyar színész. 
 1963 – Stefano Modena olasz autóversenyző
 1966 – Stephen Baldwin amerikai színész, rendező, producer
 1966 – Varga Szilvia magyar színésznő
 1979 – Ricardo Bell magyar pornószínész
 1981 – Rami Malek Oscar-díjas amerikai színész
 1982 – Marvin Anderson jamaicai atléta
 1983 – Gulyás Attila magyar színész
 1985 – Tőzsér Dániel magyar válogatott labdarúgó
 1988 – Lehőcz Zsuzsa magyar színésznő, bábművész
 1988 – Viktor Tyihonov orosz jégkorongozó
 1989 – Csang Cseng-lung kínai tornász
 1997 – Frenkie de Jong holland válogatott labdarúgó

Halálozások 
 403 – Szalamiszi Szent Epiphaniosz egyházatya, író (* 315 körül)
 912 – VI. (Bölcs) Leó bizánci császár (* 866)
 1003 – II. Szilveszter pápa, a történelem első francia pápája (* 946)
 1182 – Nagy Valdemár Dánia királya, akinek sikerült függetlenné válnia a német-római császártól és ő a Valdemár-dinasztia alapítója (* 1131)
 1789 – Chenot Ádám Erdély főorvosa (* 1721)
 1845 – Batsányi János magyar költő (* 1763)
 1845 – August Wilhelm Schlegel német költő, műfordító, műkritikus, a német romantika egyik úttörője (* 1767)
 1863 – II. Radama madagaszkári király (* 1829)
 1897 – Minna Canth finn író, költő (* 1844)
 1918 – Vaszilij Radlov Oroszországban működött német származású nyelvész, turkológus, folklorista (* 1837)
 1920 – Kozma Ferenc pedagógus, művelődésszervező, publicista, az MTA tagja (* 1844)
 1933 – Krúdy Gyula magyar író (* 1878)
 1944 – Kner Imre magyar tipográfus, nyomdász, könyvművész (* 1890)
 1957 – Alfonso De Portago (Alfonso de Borja Cabeza de Vaca di Portago) spanyol autóversenyző (* 1928)
 1957 – Erich von Stroheim német színész, filmrendező (A nagy ábránd) (* 1885)
 1961 – Tony Bettenhausen (Melvin Eugene Bettenhausen) amerikai autóversenyző (* 1916)
 1989 – Edmond Mouche francia autóversenyző (* 1899)
 1992 – Wanda Rutkiewicz lengyel hegymászó (* 1943)
 2008 – Claudio Undari olasz (szicíliai) színész (* 1935)
 2008 – Simion Pop román író, újságíró, diplomata (* 1930)
 2009 – Heini Walter (Heinrich Walter) svájci autóversenyző (* 1927)
 2013 – Ágoston Judit olimpiai bajnok tőrvívó (* 1937)
 2017 – Mauno Koivisto Finnország köztársasági elnöke 1982 és 1994 között (* 1923)
 2019 – Vass Éva kétszeres Jászai Mari-díjas magyar színésznő (* 1933)

Nemzeti ünnepek, emléknapok, világnapok 
 Az ápolók nemzetközi napja. 1820-ban e napon született Florence Nightingale brit ápolónő, aki az 1853–1856-os krími háborúban végzett munkájával szerzett hírnevet.

Május napjai